Oscar, Sander, Kathrine, Smilla og Mads fra 6. klasse på Biersted Skole er klar til at dyste om 10.000 kroner og æren som Danmarks klogeste 6. klasse.

Se finalen ved Smart Parat Svar direkte på TV2 Nord Salto og tv2nord.dk onsdag klokken 12.30. Den landsdækkende spørgekonkurrence for alle 6 klasser, Smart Parat Svar, afgøres onsdag. Vinderen af konkurrencen kan smykke sig med titlen "Danmarks klogeste 6. klasse". Fra Nordjylland deltager 6. klasse fra Biersted skole. De vandt den nordjyske afdeling af spørgedysten i Aalborg for nylig efter en spændende finaledag. Fra start har over 500 sjetteklasser deltaget i bibliotekernes landsdækkende konkurrence. Der bliver dystet i emner som litteratur, historie, politik, natur, memes og sport. Der bliver stillet tre sprøgsmål, som holdet så får et minut til at svare i, og det hold, der får flest rigtige, vinder konkurrencen og de 10.000 kr. Hjemme på Biersted Skole er det ikke kun de fem repræsentanter, der skal til finalen i Odense. Hele resten af klassen har fået lov til at tage med for at heppe på deres klassekammerater. En ting er sikkert - vinder 6. klasse fra Biersted Skole, bliver der fest.